Pseći i bećarski porez u doba kneza Miloša

Kada su predeli Timočki, Krajinski i Ključki oslobođeni i potpali pod upravu srpske vlasti, usled vrlo velikog broja pasa koje su seljaci držali po selima, knez Miloš je tokom leta 1834. godine zaveo novu vrstu poreza na kućne pse, po jedan talir godišnje na svaku pseću glavu u kući. Ovaj se “pseći porez” slivao u narodnu, državnu kasu. Ovu novu vrstu poreza knez je u svom ukazu od 26. avgusta 1834. godine, br. 2918, koji je uputio “Na Veliko Serdarstvo Timočko”, lepo objasnio i propratio sledećim rečima...